# Næringsutvikling og Innovasjon 2024

**Søknader som innstilles innvilget**

|  |  |  |  |
| --- | --- | --- | --- |
| **Tittel** | **Søker** | **Innstilt** | **Satsingsområde** |
| Lokale energisamfunn | Solenergiklyngen | 1 800 000 | Klynger og nettverk |
| Nordic Health Connect - vekstmarked og samarbeidspartnere | Norway Health Tech | 3 000 000 | Klynger og nettverk/ Entreprenørskap og vekstbedrifter |
| RunwayFBU - Industrial Software Alliance | RunwayFBU | 3 000 000 | Entreprenørskap og vekstbedrifter |
| KRAFT - Konkurransekraft realisert i Akershus fra fremtidens teknologimiljø | Norges Miljø og Biovitenskapelige Universitet | 2 150 000 | Tidligfasefinansiering/ Entreprenørskap og vekstbedrifter |
| «Bedre jord, renere fjord» - et næringsutviklingsprosjekt | Aggrator Inkubator Ås | 400 000 | Kommersialisering av forskning/ entreprenørskap og vektbedrifter- |
| Forprosjekt gründerhub i Sandvika | Bærum Næringsråd | 300 000 | Entreprenørskap og vekstbedrifter |
| Vekstprogram for agrifoodtech og miljøteknologi selskaper med internasjonalt potensial | Aggrator Inkubator Ås | 2 590 000 | Entreprenørskap og vekstbedrifter |
| Venture studio innen sirkulær økonomi | RE Gründerhus AS | 800 000 | Entreprenørskap og vekstbedrifter |
| Forprosjekt for etablering av sjømatklynge for Romerike | Innovasjon Gardermoen | 400 000 | Klynger og nettverk |
| Sirkulære forretningsmodeller i tekstilnæringen 2.0 | NF&TA AS | 1 280 000 | Klynger og nettverk |
| Nettverk for innovasjon og næringsutvikling blant innvandrere | Asker Næringsforening | 350 000 | Entreprenørskap og vektsbedrifter |
| Møteplass Akershus - Bedriftsnettverk reiseliv | AKERSHUS REISELIVSRÅD | 655 000 | Klynger og nettverk |
| Forprosjekt Innovasjonsdistrikt | Kunnskapsbyen Lillestrøm | 400 000 | Klynger og nettverk/ Entreprenørskap og vekstbedrifter |
| Dual-use for forsvar og romfart | Kjeller Innovasjon | 2 500 000 | Entreprenørskap og vekstbedrifter |
| Mission Oslofjord | Ocean Industry Forum Oslofjord | 400 000 | Entreprenørskap og vektbedrifter/ klynger og nettverk |
| **SUM Innstilt** |  | **20 025 000** |  |

# **Søknader som innstilles innvilget**

**Lokale energisamfunn**

**Søker**: Solenergiklyngen

**Søkt**: 1 800 000 kr

**Innstilt**: 1 800 000 kr

**Vurdering**: Solenergiklyngen ønsker å etablere lokale energisamfunn knyttet til industri, næringsområder og nabolag. De skal bygge forretningsmodeller, utvide partnerskap for å inkludere teknologiene som kreves for å etablere lokale energisamfunn. Målet på sikt er å legge grunnlaget for å etablere en ny næringsklynge for lokale energisamfunn. Prosjektet er avgrenset mot omsøkt interregprosjekt som går ut på å styrke norsk-svensk samarbeid på dette området. Prosjektene skal sees i sammenheng, men det skal arbeides med ulike aktørgrupper og ulike case. Prosjektet er godt organisert, har et godt konsortium av bedrifter. Prosjektet er i tråd med ordningens formål og treffer satsingsområde klynger og nettverk. Søknaden innvilges med inntil 1 500 000 kr.

**Nordic Health Connect - vekstmarked og samarbeidspartnere**

**Søker**: Norway Health Tech

**Søkt**: 3 000 000 kr

**Innstilt**: 3 000 000 kr

**Vurdering**: Norway Healthtech har som mål å gi vekstbedrifter, som enda ikke har lykkes internasjonalt, bedre tilgang på helsemarkedene i Norden. De skal samarbeide med helseinnovasjonsmiljøer i Sverige, Danmark og Finland. Prosjektet er godt organisert, og skal adressere flaskehalser som bedriftene selv har identifisert og ikke klarer å løse alene. Prosjektet skal også bidra til å tiltrekke selskaper, talenter og privat kapital til Akershus. Prosjektet er i tråd med ordningens formål og treffer satsingsområde klynger og nettverk og entreprenørskap og vekstbedrifter. Søknaden innvilges med inntil 3 000 000 kr.

**RunwayFBU - Industrial Software Alliance**

**Søker**: RunwayFBU

**Søkt**: 3 000 000 kr

**Innstilt**: 3 000 000 kr

**Vurdering**: Runway FBU samarbeider med Akers BP og Accenture om å bygge et økosystem for industriell software på Fornebu. Målet med prosjektet er å koble vekstselskaper med løsninger/løsningsforslag til industribedrifters behov og utfordringer - med mål om økt innovasjon. Prosjektet har potensiale for å skape flere arbeidsplasser i vekstselskaper. Prosjektet fremstår som godt organisert, er i tråd med ordningens formål og satsingsområde entreprenørskap og vekstbedrifter. Søknaden innvilges med inntil 3 000 000 kr.

**KRAFT - Konkurransekraft realisert i Akershus fra fremtidens teknologimiljø**

**Søker**: Norges Miljø og Biovitenskapelige Universitet

**Søkt**: 2 150 000 kr

**Innstilt**: 2 150 000 kr

**Vurdering**: NMBU søker om et hovedprosjekt for å øke antallet kunnskapsbaserte og konkurransedyktige nyetableringer og vekstselskaper innen mat, miljø og bioteknologi. Prosjektet skal gjennomføres i samarbeid mellom NMBU, BIT innovasjonssenter, Ås kommune, Aggrator og investornettverket Tech Tour. Hovedfokus for prosjektet er å styrke kildene til nyetablering, vekstvilkår og tilgang på internasjonal risikokapital. Prosjektet er i tråd med ordningens formål og treffer satsingsområde tidligfasefinansiering. Søknaden innvilges med inntil 2 150 000 kr.

**«Bedre jord, renere fjord» - et næringsutviklingsprosjekt**

**Søker**: Aggrator Inkubator Ås

**Søkt**: 400 000 kr

**Innstilt**: 400 000 kr

**Vurdering**: Aggrator og NIBIO søker om et forprosjekt som skal legge grunnlag for en større satsing på ny teknologi innen områdene jordhelse, avrenning fra landbruket og sirkulære verdikjeder i matproduksjon. I forprosjektet skal de lage arenaer for bedrifter, akademia og myndigheter, etablere to FOUI-prosjekter og forplikte bedrifter og andre innovasjonsaktører til å gjennomføre et hovedprosjekt. Prosjektet fremstår som godt organisert, er i tråd med ordningens formål og treffer satsingsområde kommersialisering av forskning og entreprenørskap og vekstbedrifter. Søknaden innvilges med inntil 400 000 kr.

**Forprosjekt gründerhub i Sandvika**

**Søker**: Bærum Næringsråd

**Søkt**: 300 000 kr

**Innstilt**: 300 000 kr

**Vurdering**: Bærum Næringsråd søker om et forprosjekt for å se på muligheten for å etablere en gründerhub i Sandvika. Søker har samarbeidsavtaler med kommunen, Sandvika By AS, Kunnskapssenteret og Entra. Prosjektet fremstår som gjennomførbart. Søker kan ikke forvente finansiering fra Akershus fylkeskommune til et hovedprosjekt som går på etablering av en eventuell Gründerhub. Prosjektet fremstår som godt organisert, er i tråd med ordningens formål og treffer satsingsområde entreprenørskap og vekstbedrifter. Søknaden innvilges med inntil 300 000 kr.

**Vekstprogram for agrifoodtech og miljøteknologi selskaper med internasjonalt potensial**

**Søker**: Aggrator Inkubator Ås

**Søkt**: 2 590 000 kr

**Innstilt**: 2 590 000 kr

**Vurdering**: Aggrator søker om et hovedprosjekt i samarbeid med AgriFood Tech Norway, Folloregionens næringsforening og BIT om å utvikle et vekstprogram innen agrifoodtech- og miljøteknologi i Akershus. Programmet vil blant annet bestå av ulike kompetansemoduler, investordag, mentor, nettverksbygging og internasjonale kundebesøk. Prosjektet er i tråd med ordningens formål og treffer satsingsområdene entreprenørskap og vekstbedrifter og tidligfasefinansiering. Søknaden innvilges med inntil 2 590 000 kr.

**Venture studio innen sirkulær økonomi**

**Søker**: RE Gründerhus AS

**Søkt**: 800 000 kr

**Innstilt**: 800 000 kr

**Vurdering**: RE Gründerhus har som mål at bedrifter skal få tilgang på team som skal hjelpe dem med å utvikle sirkulære forretningsmodeller. De skal blant annet etablere arenaer der gründere skal møte næringslivsaktører for å utvikle løsninger på utfordringer i bransjen. RE skal samarbeide med Kjeller Innovasjon, Circular Norway, NO17, Bærum Næringsråd, Asker næringsforening og Open Innovation Lab for å gjennomføre prosjektet. Prosjektet er i tråd med ordningens formål og treffer satsingsområde entreprenørskap og vekstbedrifter. Søknaden innvilges med inntil 800 000 kr.

**Forprosjekt for etablering av sjømatklynge for Romerike**

**Søker**: Innovasjon Gardermoen

**Søkt**: 400 000 kr

**Innstilt**: 400 000 kr

**Vurdering**: Innovasjon Gardermoen søker om et forprosjekt om å undersøke muligheten for å etablere en sjømatklynge for Romerike. Prosjektet er innenfor formålet for ordningen og satsingsområde klynger og nettverk. Søknaden innvilges med inntil 400 000 kr.

**Sirkulære forretningsmodeller i tekstilnæringen 2.0**

**Søker**: NF&TA AS

**Søkt**: 1 282 500 kr

**Innstilt**: 1 280 000 kr

**Vurdering**: Klyngen for tekstilnæringen NF&TA søker om et hovedprosjekt der de skal utvikle og pilotere et opplæringstilbud for utforsking og bruk av en mer sirkulær praksis hos sine medlemsbedrifter. Lønnsomhet i de sirkulære modellene vil være et viktig element i tilbudet. Dette skal kunne skaleres til flertallet av bedriftene i næringen. Prosjektet gjennomføres med Norwegian Fashion Hub og Manufacture Oslo. Prosjektet fremstår som godt organisert. Prosjektet kan forankres i satsingsområdene næringslivets kompetansebehov og klynger og nettverk. Søknaden innvilges med inntil 1 280 000 kr.

**Nettverk for innovasjon og næringsutvikling blant innvandrere**

**Søker**: Asker Næringsforening

**Søkt**: 400 000 kr

**Innstilt**: 350 000 kr

**Vurdering**: Asker Næringsforening søker om forprosjektmidler til å etablere et nettverk for innvandrere med høy utdannelse. Nettverket skal tilrettelegge for oppstart av nye bedrifter og øke bevisstheten om mangfold som ressurs i eksisterende bedrifter. Prosjektet skal også utvikle et mentorprogram for arbeidssøkende og gründere. Samarbeidspartnerne i prosjektet er Inclusion AS, Re Gründerhus, NAV og Asker kommune. Prosjektet er i tråd med ordningens formål og treffer satsingsområde entreprenørskap og vekstbedrifter. Beløp er vurdert avkortet da ikke alle kostnader i budsjettet er støtteberettiget, særvilkår foreligger. Søknaden innvilges med inntil 350 000 kr.

**Møteplass Akershus - Bedriftsnettverk reiseliv**

**Søker**: Akershus Reiselivsråd

**Søkt**: 1 150 000 kr

**Innstilt**: 655 000 kr

**Vurdering**: Akershus Reiselivsråd søker om et hovedprosjekt for å lage et bedriftsnettverk innen gruppe-, kurs- og konferansesegmentet i reiselivet. Det er behov for mer samhandling i bransjen for å øke kapasiteten og verdiskapingen. Prosjektet er innenfor formålet med ordningen og kan forankres i satsingsområde klynger og nettverk. Særvilkår foreligger. Beløp er vurdert avkortet da ikke alle kostnader i budsjettet er støtteberettiget, særvilkår foreligger. Søknaden innvilges med inntil 655 000 kr.

**Forprosjekt Innovasjonsdistrikt**

**Søker**: Kunnskapsbyen Lillestrøm

**Søkt**: 400 000 kr

**Innstilt**: 400 0000 kr

**Vurdering**: Kunnskapsbyen Lillestrøm søker om et forprosjekt for å legge grunnlaget for et innovasjonsdistrikt i aksen Lørenskog-Ahus-Lillestrøm-Kjeller. Prosjektet har delmål om å etablere styringsgruppe, felles forståelse av hva innovasjonsdistrikt er, rekruttere partnere og lage strategi for et hovedprosjekt om etablering av innovasjonsdistrikt. Prosjektet har samarbeidsavtaler med 22 network Barcelona (innovasjonsdistrikt), Ahlin Novateur AS, Aspelin Ramm eiendom, fagskolen Viken og Hellerudsletta Eiendom, Lillestrøm kommune, IFE, Akershus Energi, Romerike Sparebank, Norasonde, Linstow, Lørenskog kommune, Lilu, Nordic Booster, Norsar, Rælingen kommune, UIO ITS. Søknaden innvilges med inntil 400 000 kr.

**Dual-use for forsvar og romfart**

**Søker**: Kjeller Innovasjon

**Søkt**: 3 000 000 kr

**Innstilt**: 2 500 000 kr

**Vurdering**: Kjeller Innovasjon skal samarbeide med Forsvarets forskningsinstitutt, ice works (FFIs senter for innovasjon) og ESA om en satsing på samfunnssikkerhet. Målet er å gi startups og vekstbedrifter kompetanse om hva forsvaret eller romfartssektoren trenger, og hvordan de kan posisjonere seg for å levere på dette. Prosjektet er avgrenset mot annen aktivitet i for eksempel ESA BIC programmet. Prosjektet er innenfor formålet for ordningen og faller innunder satsingsområde entreprenørskap og vekstbedrifter. Beløp er vurdert avkortet, særvilkår foreligger. Søknaden innvilges med inntil 2 500 000 kr.

**Mission Oslofjord**

**Søker**: Ocean Industry Forum Oslofjord

**Søkt**: 400 000 kr

**Innstilt**: 400 000 kr

**Vurdering**: Forprosjekt. Samarbeidsprosjekt om å kartlegge verdiskapingspotensialet i naturbaserte løsninger for å bedre miljø og vannkvalitet i Oslofjorden. Nettverket i OIFO skal brukes for å mobilisere til deltakelse. Pronofa, Syrenna, Kongsberg Maritime, NMBU, Drammen Havn og OIFO er partnere. Det skal skapes et nettverk for samarbeid mellom bedrifter og forskningsinstitusjoner som kan bidra til kommersialisering av løsninger. Prosjektet er innenfor formålet med ordningen og kan forankres i satsingsområde klynger og nettverk og entreprenørskap og vekstbedrifter. Søknaden innvilges med inntil 400 000 kr.